cyanic-selkie/wikianc huggingface dataset:
Ολεξάντρ Πάβλοβιτς Ποπόφ
Βιογραφία
Το 1987-1991 υπηρέτησε σε μονάδα υποστήριξης της οικονομίας της KGB. Μέχρι το 1993 υπηρέτησε στην Υπηρεσία Ασφαλείας της Ουκρανίας. Σήμερα είναι έφεδρος αντισυνταγματάρχης.
Το 1993-1994, ήταν επικεφαλής του τμήματος μάρκετινγκ, αντιπρόεδρος για το μάρκετινγκ και τα οικονομικά της κατασκευαστικής εταιρείας Inkomstroy. Το 1994 ο Ποπόφ κέρδισε την εκλογή κι έγινε δήμαρχος της πόλης Κομσομολσκ (το 2016, η πόλη μετονομάστηκε σε Horishni Plavni) της περιοχής Πολτάβα. Στη θέση αυτή παρέμεινε μέχρι το 2007.
Το 1995-2006, ήταν αναπληρωτής πρόεδρος του διοικητικού συμβουλίου, επικεφαλής του συνδέσμου πόλεων στην περιφέρεια Πολτάβα. Το 1998-2000 ήταν μέλος του συντονιστικού συμβουλίου για Θέματα τοπικής αυτοδιοίκησης υπό τον Πρόεδρο Λεονίντ Κούτσμα. Το 2007, ηγήθηκε του Υπουργείου στέγασης και υπηρεσιών κοινής ωφέλειας στην κυβέρνηση του Μικόλα Αζάροβ, και κράτησε αυτή τη θέση για επτά μήνες. Εκλέχτηκε στη Ουκρανική βουλή από τον Δεκέμβριο του 2007 έως τον Μάρτιο του 2010, ήταν βουλευτής του Λαού εκλεγμένος με το Κόμμα των Περιφερειών.
Το 2010, αντικατέστησε τον δήμαρχο Κιέβου Λεονίντ Τσερνοβέτσκι ο οποίος αποπέμφθηκε από την κρατική διοίκηση. Αν και ο Τσερνοβέτσκι παρέμεινε ο δήμαρχος, η αποτελεσματική εξουσία γινόταν από τον διορισμένο Ποπόφ, όχι τον δήμαρχο Τσερνοβέτσκι. Τότε το Κίεβο δεν είχε εκλεγμένο δήμαρχο μέχρι να ορκιστεί ο δήμαρχος Βιτάλι Κλίτσκο στις 5 Ιουνίου 2014.
Ανάμεσα στα πλεονεκτήματά του ως επικεφαλής της κρατικής διοίκησης της πόλης του Κιέβου, ο Ποπόφ απαρίθμησε το άνοιγμα πέντε νέων σταθμών του μετρό, δύο μουσείων και μιας βιβλιοθήκης, την κατασκευή οδικών κόμβων, την έναρξη ενός αστικού τρένου, την επισκευή πέντε σχολείων και 30 νηπιαγωγείων.
Στις 14 Δεκεμβρίου 2013 ο Πρόεδρος Βίκτορ Γιανουκόβιτς ανέστειλε τον Ποπόφ. Την ίδια μέρα, ο γενικός εισαγγελέας της Ουκρανίας έδωσε στον Ποπόφ «ειδοποίηση για υποψία κατάχρησης εξουσίας όταν διέταξε τις αστυνομικές ενέργειες κατά τις διαδηλώσεις της 30ής Νοεμβρίου 2013» και ο Ανατόλι Χολούμπτσενκο διορίστηκε ως αναπληρωτής επικεφαλής της διοίκησης της πόλης του Κιέβου. .
Η δίκη εναντίον του Ποπόφ βρίσκεται σε εξέλιξη από τα τέλη του 2013. . Σε αυτό ο Ποπόφ αρνείται οποιαδήποτε αδικοπραγία. .
Στις κοινοβουλευτικές εκλογές της Ουκρανίας του 2019, ο Ποπόφ ήταν υποψήφιος στην εκλογική περιφέρεια 212 του Κιέβου. . Στις εκλογές ο Ποπόφ δεν εξελέγη στο κοινοβούλιο αφού κέρδισε την τέταρτη θέση με 9,52% των ψήφων (την εκλογική περιφέρεια κέρδισε ο Μαξίμ Περεμπινίς του κόμματος Υπηρέτης του Λαού με 34,43%).
Στις τοπικές εκλογές του Κιέβου του 2020 (που ορίστηκαν για τις 25 Οκτωβρίου 2020), ο Ποπόφ ήταν υποψήφιος Δήμαρχος του Κιέβου με την αντιπολίτευση. Στις εκλογές έλαβε 68.757 ψήφους, εξασφαλίζοντας τη δεύτερη θέση, αλλά έχασε τις εκλογές από τον νυν Δήμαρχο Βιτάλι Κλίτσκο που επανεξελέγη στον πρώτο γύρο των εκλογών με 50,52% των ψήφων, 365.161 άτομα τον είχαν ψηφίσει.
Ozora Festival
Ιστορία και ανάπτυξη
Το φεστιβάλ πραγματοποιείται σε ένα κτήμα στην Οζόρα κοντά στο μικρό χωριό Ντάππους (Dádpuszta) κάθε χρόνο από το 2004. Το πρώτο σύγχρονο μουσικό φεστιβάλ που πραγματοποιήθηκε στην Οζόρα ονομάστηκε Solipse και πραγματοποιήθηκε κατά τη διάρκεια της ηλιακής έκλειψης στις 11 Αυγούστου 1999. Το Solipse «είχε συνέχεια στη Ζάμπια το 2001, https://www.goabase.net/festival/solipse-2001/4118 αλλά στο Ozora» δεν πήρε συνέχεια μετά το πρώτο Φεστιβάλ Ozora το 2004.
Το Ozora μαζί με το Solar Festival είναι ένα από τα δύο μεγάλα φεστιβάλ μεταμόρφωσης στην Ουγγαρία, ένα από τα μεγαλύτερα ψυχεδελικά φεστιβάλ trance στην Ευρώπη, το Ozora είναι παρόμοιο με το Boom Festival στην Πορτογαλία, το Burning Man στις Ηνωμένες Πολιτείες, το Fusion Festival στη Γερμανία και ένα από τα Τα πιο διάσημα φεστιβάλ στον κόσμο, που προσεγγίζουν επίσης περισσότερους από 40.000 επισκέπτες κάθε χρόνο.
Λόγω της επιτυχίας του, πραγματοποιήθηκαν αρκετές μονοήμερες αποδόσεις από το Φεστιβάλ Ozora σε πολλές άλλες πόλεις όπως στο Τόκιο, Ιαπωνία, το Παρίσι, Γαλλία και το Σάο Πάολο, Βραζιλία.
Ελληνικές βουλευτικές εκλογές 1967
Οι βουλευτικές εκλογές 1967 ήταν προγραμματισμένες να διεξαχθούν στις 28 Μαΐου 1967 όμως δεν διεξήχθησαν ποτέ, καθώς οι τρεις συνταγματάρχες, Παπαδόπουλος, Παττακός, Μακαρέζος, κατέλυσαν τη δημοκρατία επιβάλλοντας στρατιωτικό καθεστώς.
Ozora Festival
Αντιμετώπιση απο το κοινό
Το Ozora θεωρείται ένα από τα "κορυφαία φεστιβάλ" σε όλο τον κόσμο, "μία από τις μεγαλύτερες συναυλίες trance και ψυχεδελικής μουσικής ανα τον κόσμο", και σύμφωνα με το περιοδικό Trax "το κέντρο του ψυχεδελικού πολιτισμού της Ευρώπης". Η La Dernière Heure παρομοίασε την Ozora με μια «οικολογική Tomorrowland με την ατμόσφαιρα Peace & Love ενός Woodstock του 21ου αιώνα».
Ελληνικές βουλευτικές εκλογές 1967
Ιστορικό πλαίσιο
Τον Ιούλιο του 1965 σημειώθηκε σοβαρό ρήγμα στις τάξεις της Ενώσεως Κέντρου (ΕΚ), γνωστό στη σύγχρονη ιστορία της Ελλάδας με τον όρο Αποστασία. Αφορμή υπήρξε η απόφαση του Γεωργίου Παπανδρέου να αντικαταστήσει τον Πέτρο Γαρουφαλιά από το Υπουργείο Εθνικής Αμύνης και η άρνηση του τότε Βασιλιά Κωνσταντίνου Β΄ να υπογράψει το σχετικό διάταγμα, αν ο διάδοχος του Γαρουφαλιά δεν απολάμβανε της απόλυτης εμπιστοσύνης του.
Ozora Festival
Eξωτερικοί σύνδεσμοι
Κατηγορία:Ηλεκτρονική μουσική Κατηγορία:Φεστιβάλ μουσικής Κατηγορία:Πολιτισμός της Ουγγαρίας
Ελληνικές βουλευτικές εκλογές 1967
Ιστορικό πλαίσιο
Η πιο σημαντική συνέπεια όμως ήταν η απαξίωση της πολιτικής και των πολιτικών και η εξουδετέρωση της άμυνας του συστήματος απέναντι σε πολιτειακές εκτροπές. Αυτή η απαξίωση και η άμβλυνση των μηχανισμών άμυνας εξέθρεψαν και επέτρεψαν το πραξικόπημα της 21ης Απριλίου 1967. Προσεφέρθησαν υπουργικοί θώκοι σε πολιτικούς ήσσονος σημασίας για να στηρίξουν τις κυβερνήσεις, έτσι ώστε δημιουργήθηκε η εντύπωση πως όποιος βουλευτής αποχωρούσε από την Ένωση Κέντρου (ΕΚ) λάμβανε αυτόματα και υπουργείο. Παράλληλα υπήρξαν και καταγγελίες για χρηματισμό και εξαγορά ψήφων. Ο Παναγιώτης Κανελλόπουλος, αρχηγός της ΕΡΕ, που είχε στηρίξει την Αποστασία και τις βασιλικές επιλογές, σε υπόμνημά του προς τον Βασιλιά Κωνσταντίνο τον Ιανουάριο 1966, σχολιάζοντας την στάση των αποστατών της ΕΚ, σημείωσε ότι εκ των υστέρων πληροφορήθηκε ορισμένες λεπτομέρειες της κρίσης.
Φοβούμενος την επανεκλογή Παπανδρέου και την άνοδο της ΕΔΑ, ο Κανελλόπουλος, ο οποίος από την 3η Απριλίου διατελούσε χρέη πρωθυπουργού, έδειχνε μια θετική στάση προς ένα στρατιωτικό καθεστώς.
Έχοντας εξασφαλίσει περίπου 100 τεθωρακισμένα στην περιοχή της πρωτεύουσας, οι πραξικοπηματίες κινήθηκαν τα ξημερώματα της 21ης Απριλίου και κατέλαβαν αρχικά το Υπουργείο Εθνικής Άμυνας. Στη συνέχεια έβαλαν σε εφαρμογή το σχέδιο έκτακτης ανάγκης του ΝΑΤΟ με κωδικό Σχέδιο Προμηθεύς, με αποτέλεσμα να κινητοποιηθούν όλες οι στρατιωτικές μονάδες της Αττικής. Το συγκεκριμένο σχέδιο προορίζονταν για την αναγκαστική ανάληψη εξουσίας από το στρατό με σκοπό την εξουδετέρωση κομμουνιστικής εξέγερσης, σε περίπτωση που εισέβαλλαν στην Ελλάδα δυνάμεις του Σοβιετικού Στρατού. Ο έμπιστος του βασιλιά αρχηγός του Γενικού Επιτελείου Στρατού στρατηγός Γρηγόριος Σπαντιδάκης αντικαταστάθηκε από τον Οδυσσέα Αγγελή. Ο Αγγελής κάνοντας χρήση του νέου του αξιώματος έδωσε εντολή στο Γ' Σώμα Στρατού στη Θεσσαλονίκη να εφαρμόσει το Σχέδιο Προμηθεύς σε όλη τη χώρα.
Παραπομπές
1967
Κίττος
Ο Κίττος υπήρξε αρχαίος Έλληνας αγγειογράφος και κεραμέας που άκμασε στο δεύτερο ήμισυ του 4ου αιώνα π.Χ. στην Αθήνα. Εργάστηκε επίσης και στην Έφεσο. Το όνομα του Κίττου το συναντούμε σε έναν Παναθηναϊκό αμφορέα που φέρει την επιγραφή του άρχοντα Πολύζηλου και χρονολογείται στο έτος 367/66 π.Χ.. Ο Κίττος πιθανόν να ταυτίζεται με τον ομώνυμο αγγειογράφο, ο οποίος μνημονεύεται σε μια επιγραφή που βρέθηκε στην Έφεσο. Φαίνεται ότι ο Κίττος είχε αδερφό τον επίσης αγγειοπλάστη Βάκχιο, ενώ πατέρας τους ήταν ο επίσης αγγειοπλάστης, και επίσης Βάκχιος. Τα δύο αδέρφια έφυγαν από την Αθήνα και εγκαταστάθηκαν μόνιμα στην Έφεσο, όπου κατασκεύασαν δημόσια αγγεία για την Άρτεμη, γενόμενοι πολίτες Εφέσιοι με τιμητικό ψήφισμα.
Πηγές
Κατηγορία:Αρχαίοι Έλληνες αγγειογράφοι
Ανατόλι Χολούμπτσενκο
Ο Ανατόλι Κονσταντίνοβιτς Χολούμπτσενκο (ουκρανικά : Anatoliy Kostiantynovych Holubchenko) (6 Ιουνίου 1950 στο Ζντάνοβ της Σοβιετικής Ένωσης)) είναι Ουκρανός μεταλλουργός και πολιτικός. Από τις 14 Δεκεμβρίου 2013 έως τις 25 Ιανουαρίου 2014, διετέλεσε προσωρινός εν ενεργεία επικεφαλής της κρατικής διοίκησης της πόλης του Κιέβου.
Το 1991 ήταν Αναπληρωτής Υπουργός Βιομηχανίας και Υπουργός Βιομηχανίας της Ουκρανίας, και το 1994 εκλέχτηκε στην Ουκρανική βουλή. Επίσης ήταν πρώτος αντιπρόεδρος τη κυβέρνησης το 1997, και αντιδήμαρχος Κιέβου το 2007.
Στις 14 Δεκεμβρίου 2013, ο Πρόεδρος Βίκτορ Γιανουκόβιτς ανέστειλε τον προκάτοχο του Χολούμπτσενκο, Ολεξάντρ Ποπόφ. Την ίδια ημέρα, ο Γενικός Εισαγγελέας της Ουκρανίας έδωσε στον Ποπόφ «ειδοποίηση για υποψία κατάχρησης εξουσίας όταν διέταξε τις αστυνομικές ενέργειες κατά των διαδηλώσεων της 30ής Νοεμβρίου 2013» και ο Χολούμπτσενκο διορίστηκε ως αναπληρωτής επικεφαλής της διοίκησης της πόλης του Κιέβο. Στις 24 Δεκεμβρίου 2013 δήλωσε ότι συναντούσε τακτικά τον (τον προκάτοχό του) Ποπόφ.
Ο Χολούμπτσενκο ήταν δήμαρχος του Κιέβου κατά την διεξαγωγή του τουρνουά ποδοσφαίρου του Euro 2012. Για την διεξαγωγή του πήρε μέτρα κατά του εμπορίου σεξ στο Κίεβο, διατάζοντας την αστυνομία και την SBU να ερευνήσουν φυλλάδια που διαφημίζουν αίθουσες μασάζ σε όλη την πόλη
Παραπομπές
Κατηγορία:Δήμαρχοι Κιέβου Κατηγορία:Υπουργοί της Ουκρανίας Κατηγορία:Ουκρανοί βουλευτές
Επαρχία Αΐν Τεμουχέντ
Το Αΐν Τεμουχέντ (ولاية عين تموشنت) είναι επαρχία (βιλάγια) στη βορειοδυτική Αλγερία. Πρωτεύουσα της είναι η ομώνυμη πόλη. Σύμφωνα με την απογραφή του 2008 έχει 371.239 κατοίκους.
Διοικητική διαίρεση
Αποτελείται από 8 διαμερίσματα και 28 δήμους.
Παραπομπές
Αιν Τεμουχεντ
Επαρχία Πορέτσκι
Η Επαρχία Πορέτσκι (ρωσικά: Поре́цкий район, τσουβασικά: Пăрачкав районĕ) είναι διοικητική και δημοτική επαρχία (ραγιόν), μία από τις είκοσι μία στη Δημοκρατία της Τσουβασίας, στη Ρωσία. Η επαρχία βρίσκεται στα νοτιοδυτικά της επαρχίας. Η έκταση της περιοχής είναι 1.116,9 τετραγωνικά χιλιόμετρα. Το διοικητικό κέντρο της επαρχίας είναι το Πορέτσκογιε. Στην απογραφή του 2010, η επαρχία είχε πληθυσμό 13.992 κατοίκων. Επίσης, στην απογραφή του 2002 είχε πληθυσμό 17.311 κατοίκων, ενώ στη Σοβιετική απογραφή του 1989 είχε πληθυσμό 19.486 κατοίκων. Ο πληθυσμός του Πορέτσκογιε αντιστοιχεί στο 41,6% του πληθυσμού της επαρχίας.
Παραπομπές
Κατηγορία:Τσουβασία
Ελληνικό δημοψήφισμα του 2015
Το Ελληνικό δημοψήφισμα του 2015 προκηρύχθηκε από τον Έλληνα Πρωθυπουργό Αλέξη Τσίπρα στις 27 Ιουνίου 2015. Εγκρίθηκε (ΦΕΚ Α΄ 63) από τη Βουλή των Ελλήνων στις 28 Ιουνίου και διεξήχθη μία εβδομάδα αργότερα, στις 5 Ιουλίου. Το ερώτημα ήταν αν θα πρέπει να γίνει αποδεκτό το σχέδιο συμφωνίας των τριών θεσμών, της Ευρωπαϊκής Επιτροπής, της Ευρωπαϊκής Κεντρικής Τράπεζας και του Διεθνούς Νομισματικού Ταμείου, που προτάθηκε στην Ελλάδα στις 25 Ιουνίου. Το αποτέλεσμα του δημοψηφίσματος ήταν η απόρριψη της πρότασης του σχεδίου συμφωνίας με ποσοστό 61,31%, σύμφωνα με την σαφή θέση του Τσίπρα υπέρ του "ΟΧΙ".
Μετά το δημοψήφισμα, η κυβέρνηση Τσίπρα κατέληξε σε συμφωνία με τους δανειστές στις 13 Ιουλίου, αλλά με όρους ενός τρίτου μνημονίου. Η αμφισβήτηση των νέων όρων οδήγησε στη διάσπαση του ΣΥΡΙΖΑ και στις εκλογές του Σεπτεμβρίου 2015, οι οποίες ανέδειξαν ξανά νικητή τον ΣΥΡΙΖΑ που σχημάτισε κυβέρνηση με τους Ανεξάρτητους Έλληνες.
Γεγονότα πριν την ανακοίνωση του δημοψηφίσματος
Στις 22 Ιουνίου η κυβέρνηση υποχώρησε στις αιτήσεις των δανειστών, κάνοντας έτσι πιθανή την επίτευξη συμφωνίας. Η διεξαγωγή δημοψηφίσματος, ως επιλογή δεν φαινόταν πιθανή εκείνες τις μέρες, καθώς επανειλημμένως στελέχη της κυβέρνησης απέκλειαν ένα τέτοιο ενδεχόμενο. Εντούτοις, μετά την εμπλοκή που υπήρξε στις 24 Ιουνίου λόγω διαφωνίας των εταίρων με την ελληνική πρόταση, το ενδεχόμενο δημοψηφίσματος άρχισε να επαναφέρεται.
Προκήρυξη και διενέργεια
Η πρόταση για τη διεξαγωγή του δημοψηφίσματος ανακοινώθηκε από τον πρωθυπουργό Αλέξη Τσίπρα αργά το βράδυ της Παρασκευής 26 Ιουνίου, έπειτα από σύσκεψη του κυβερνητικού (και αργότερα υπουργικού) συμβουλίου το βράδυ της ίδιας ημέρας στο Μέγαρο Μαξίμου.
Σύμφωνα με τη σχετική απόφαση και πρόταση του Υπουργικού Συμβουλίου προς τη Βουλή, «ο ελληνικός λαός καλείται να αποφασίσει με την ψήφο του εάν πρέπει να γίνει αποδεκτό το σχέδιο συμφωνίας το οποίο κατέθεσαν η Ευρωπαϊκή Επιτροπή, η Ευρωπαϊκή Κεντρική Τράπεζα και το Διεθνές Νομισματικό Ταμείο στο Eurogroup στις 25 Ιουνίου και αποτελείται από δύο έγγραφα, τα οποία συγκροτούν την πρόταση επί της οποίας προτείνεται το δημοψήφισμα». Το πρώτο έγγραφο τιτλοφορείται «Reforms for the completion of the Current Program and Beyond» (Μεταρρυθμίσεις για την ολοκλήρωση του τρέχοντος προγράμματος και πέραν αυτού). Το δεύτερο κείμενο τιτλοφορείται «Preliminary Debt sustainability analysis» (προκαταρκτική ανάλυση βιωσιμότητας χρέους).
Το σύνταγμα με το άρθρο 44 στην αναθεώρηση του 2008 προβλέπει ποιες είναι οι διαδικασίες προκήρυξης και διενέργειας του δημοψηφίσματος.
Το κείμενο του δημοψηφίσματος
Το κείμενο του δημοψηφίσματος αναλυτικά: Πρέπει να γίνει αποδεκτό το σχέδιο συμφωνίας, το οποίο κατέθεσαν η Ευρωπαϊκή Επιτροπή, η Ευρωπαϊκή Κεντρική Τράπεζα και το Διεθνές Νομισματικό Ταμείο στο Eurogroup της 25.06.2015 και αποτελείται από δύο μέρη, τα οποία συγκροτούν την ενιαία πρότασή τους;
Το πρώτο έγγραφο τιτλοφορείται «Reforms for the completion of the Current Program and Beyond» («Μεταρρυθμίσεις για την ολοκλήρωση του τρέχοντος προγράμματος και πέραν αυτού») και το δεύτερο «Preliminary Debt sustainability analysis» («Προκαταρκτική ανάλυση βιωσιμότητας χρέους»). Όσοι από τους πολίτες της χώρας απορρίπτουν την πρόταση των τριών θεσμών ψηφίζουν: ΔΕΝ ΕΓΚΡΙΝΕΤΑΙ/ΟΧΙ. Όσοι από τους πολίτες της χώρας συμφωνούν με την πρόταση των τριών θεσμών ψηφίζουν: ΕΓΚΡΙΝΕΤΑΙ/ΝΑΙ.
Θέσεις των ελληνικών πολιτικών κομμάτων
thumb|right|300px|3 Ιουλίου 2015: Διαδήλωση υπέρ του "ΟΧΙ" στο [[Πλατεία Συντάγματος|Σύνταγμα, Αθήνα.]] Τα κόμματα του ελληνικού κοινοβουλίου ανέπτυξαν σύντομα τις θέσεις τους όσον αφορά το δημοψήφισμα, λίγο μετά την ανακοίνωση της κυβέρνησης. Ο ΣΥΡΙΖΑ, οι ΑΝΕΛ και η Χρυσή Αυγή τάχθηκαν υπέρ του δημοψηφίσματος και υπέρ της απάντησης «όχι». Η Χρυσή Αυγή τάχθηκε κατά των υφεσιακών μέτρων, είτε ευρωπαϊκών είτε της κυβέρνησης.
Το ΚΚΕ δήλωσε την καταψήφιση της διεξαγωγής δημοψηφίσματος τέτοιου ερωτήματος, διαφωνώντας σε οποιαδήποτε υφεσιακά μέτρα και δηλώνοντας ότι θα επιδίωκε τη διεξαγωγή δημοψηφίσματος με επιλογή, όχι μόνο το «όχι» στην πρόταση μέτρων αξίας 11 δισεκατομμυρίων των θεσμών αλλά και «όχι» στην πρόταση μέτρων 8 δισεκατομμυρίων της κυβέρνησης με αυτόματη έξοδο της χώρας από την Ευρωπαϊκή Ένωση (Ε.Ε.).
Kotlin (γλώσσα προγραμματισμού)
thumb|100px|Το λογότυπο της γλώσσας Kotlin. Η Kotlin είναι μια αντικειμενοστρεφής γλώσσα προγραμματισμου που σχεδιάστηκε από την ομάδα JetBrains.
Ελληνικό δημοψήφισμα του 2015
Θέσεις των ελληνικών πολιτικών κομμάτων
Η Νέα Δημοκρατία υποστήριξε ότι το ερώτημα ουσιαστικά είναι «Ναι» ή «Όχι» στη ζώνη του Ευρώ και δήλωσε ότι επιζητεί την παραμονή της Ελλάδας σε αυτήν, και ομοίως το Ποτάμι όμοια τάχθηκε υπέρ του «Ναι» και αποδοχή της συμφωνίας. Το ΠΑΣΟΚ θεώρησε το δημοψήφισμα αντισυνταγματικό, παίρνοντας θέση για την καταψήφιση της διεξαγωγής του. Στις 3 Ιουλίου το ΣτΕ έκρινε "απαράδεκτες" (νομική ορολογία) τις προσφυγές δύο πολιτών για τη συνταγματικότητα του δημοψηφίσματος, δηλώνοντας στην ουσία αναρμόδιο, καθώς η Ελλάδα δεν διαθέτει Ανώτατο Συνταγματικό Δικαστήριο, όπως άλλες ευρωπαϊκές χώρες.
Ο Λαϊκός Ορθόδοξος Συναγερμός στήριξε την αποτροπή και αποχή του Δημοψηφίσματος και τόνισε την Εθνική ενότητα του Ελληνικού Λαού.
Kotlin (γλώσσα προγραμματισμού)
Απο τον Φεβρουάριο του 2012 η Kotlin αναπτύσσεται ως γλώσσα ανοικτού κώδικα. Η πρώτη επίσημη έκδοση 1.0 δημοσιεύτηκε τον Φεβρουάριο του 2016. Τον Μάιο του 2017 η Google ανακοίνωσε οτι η Kotlin θα είναι επίσημη γλώσσα του Android.
Ελληνικό δημοψήφισμα του 2015
Κοινοβουλευτική έγκριση
Η απόφαση για τη διεξαγωγή του δημοψηφίσματος λήφθηκε από το ελληνικό κοινοβούλιο σε συνεδρίασή του την ίδια ημέρα της ανακοίνωσης της πρότασης της διεξαγωγής. Στην ονομαστική ψηφοφορία που διεξήχθη τις πρώτες ώρες της 28ης Ιουνίου στο Ελληνικό κοινοβούλιο με σκοπό την απόφαση διεξαγωγής του δημοψηφίσματος την 5η Ιουλίου, 178 βουλευτές ψήφισαν υπέρ της διεξαγωγής και 120 κατά, σε σύνολο 298 βουλευτών. Δύο εκ των βουλευτών δε ψήφισαν.
Kotlin (γλώσσα προγραμματισμού)
Η Kotlin αξιοποιεί τις υπάρχουσες βιβλιοθήκες για την Εικονική Mηχανή της Java (JVM), για  Android και  web browser. Ένα πρόγραμμα Kotlin μπορεί να αναπτυχθεί σε Ολοκληρωμένο περιβάλλον ανάπτυξης IntelliJ IDEA, Android Studio, Eclipse, NetBeans, Visual Studio Code.
Ο κώδικας Kotlin μπορεί να περιέχει κώδικα Java και ο κώδικας Java να περιέχει Kotlin. Ο κώδικας Java μετατρέπεται σε κώδικα Kotlin.
Ελληνικό δημοψήφισμα του 2015
Κοινοβουλευτική έγκριση
Υπέρ της διεξαγωγής ψήφισαν βουλευτές από τη συγκυβέρνηση ΣΥΡΙΖΑ-ΑΝΕΛ και βουλευτές της Χρυσής Αυγής. Η Νέα Δημοκρατία μαζί με το ΠΑΣΟΚ και το Ποτάμι ψήφισαν κατά, ενώ το ΚΚΕ τάχθηκε συνολικά κατά, τόσο σε ότι αφορά τις προτάσεις των δανειστών όσο και ότι αφορά τις προτάσεις της κυβέρνησης, και ζήτησε να διεξαχθεί ονομαστική ψηφοφορία προκειμένου να συμπεριληφθεί στο δημοψήφισμα η πρότασή του για αποδέσμευση από την Ευρωπαϊκή Ένωση και για κατάργηση όλων των μνημονίων και των εφαρμοστικών νόμων, ωστόσο η πρόταση αυτή απορρίφθηκε από το προεδρείο της Βουλής.
Kotlin (γλώσσα προγραμματισμού)
Παραδείγματα κώδικα
Ελληνικό δημοψήφισμα του 2015
Διαδηλώσεις υπέρ του Όχι
Από την ημέρα της ανακοίνωσης του Δημοψηφίσματος μέχρι και την ημέρα της διεξαγωγής του, πραγματοποιήθηκαν πολλές συγκεντρώσεις από ομάδες υποστηρικτών του Όχι, με αποκορύφωμα τη μαζική συγκέντρωση/συναυλία του Όχι στην Πλατεία Συντάγματος στις 3 Ιουλίου 2015. Στη συναυλία συμμετείχαν πολλοί καλλιτέχνες μεταξύ των οποίων οι Θάνος Μικρούτσικος, Βασίλης Παπακωνσταντίνου, Αλκίνοος Ιωαννίδης, Ρίτα Αντωνοπούλου, Αφροδίτη Μάνου, Σωκράτης Μάλαμας, Ραλλία Χρηστίδου και Κώστας Θωμαΐδης. Χαιρετισμό απηύθυνε ο τότε Πρωθυπουργός Αλέξης Τσίπρας.
Μένουμε Ευρώπη
Η στάση της Κυβέρνησης πυροδότησε ένα μέρος των πολιτών, το οποίο εκφράστηκε από τη πρωτοβουλία «Μένουμε Ευρώπη», η οποία είχε συσταθεί από το 2012 όταν είχε τεθεί για πρώτη φόρα θέμα εξόδου της Ελλάδας από την ευρωζώνη. Κυρίως με τη χρήση των κοινωνικών δικτύων οργανώθηκαν συγκεντρώσεις στην Αθήνα, στη Θεσσαλονίκη και σε αρκετές πόλεις. Η έλλειψη κομματικής ταυτότητας αμφισβητήθηκε έντονα καθώς μεταξύ άλλων στις συγκεντρώσεις που πραγματοποιήθηκαν έδωσαν το παρών πολλοί βουλευτές και πρώην πρωθυπουργοί της Νέας Δημοκρατίας.
Kotlin (γλώσσα προγραμματισμού)
Πηγες
Κατηγορία:Γλώσσες προγραμματισμού Κατηγορία:Αντικειμενοστρεφείς γλώσσες προγραμματισμού
Ελληνικό δημοψήφισμα του 2015
Μένουμε Ευρώπη
Η Μένουμε Ευρώπη ήταν μια πρωτοβουλία η οποία διογκώθηκε στην Ελλάδα μετά τις εκλογές του 2015. Οι ανησυχίες σχετικά για μια πιθανή έξοδο της Ελλάδας από την ευρωζώνη ενεργοποίησαν πολλούς ανθρώπους με διαφορετικές πολιτικές, ιδεολογικές και πολιτικές θέσεις, οι οποίοι συμμετείχαν σε μαζικές διαδηλώσεις στην Αθήνα, στην πλατεία Συντάγματος και σε άλλες μεγάλες πόλεις.
Το κεντρικό σύνθημα των ειρηνικών διαδηλώσεων ήταν ότι οι Έλληνες ήθελαν να παραμείνουν στην Ευρώπη, στην Ευρωπαϊκή Ένωση και την ευρωζώνη. Η πεποίθηση ήταν ότι η ελάχιστη συναίνεση των Ελλήνων πολιτικών κατά τη διάρκεια των διαπραγματεύσεων για τα μέτρα λιτότητας με τα μέλη της Ευρωζώνης, θα πρέπει να είναι η ευρωπαϊκή προοπτική της χώρας. Από εκεί και πέρα, όλες οι άλλες πολιτικές, κοινωνικές και άλλες θέσεις που εξέφραζαν τα διάφορα κόμματα ήταν αποδεκτές.
Προέλευση
Αυτή η πρωτοβουλία ιδρύθηκε το 2012 από Έλληνες φοιτητές στην Οξφόρδη και εξαπλώθηκε σε Έλληνες φοιτητές σε διάφορα ευρωπαϊκά πανεπιστήμια. Η πρώτη διαδήλωση πραγματοποιήθηκε στην πλατεία Συντάγματος τον Ιούνιο του 2012, ανάμεσα σε δύο σημαντικές εκλογικές αναμετρήσεις που οδήγησαν τη χώρα στην πολιτική αστάθεια και οικονομική ανασφάλεια.
Εξάπλωση στην Κύπρο
Η κυπριακή οικονομική κρίση του 2012-13 ομοίως ενεργοποίησε την κοινωνία των πολιτών της Κύπρου καθώς η ευρωπαϊκή προοπτική της χώρας ήταν υπό αμφισβήτηση. Οργανώθηκε μια ομάδα ακτιβιστών, οι οποίοι υπό το σύνθημα "Μένουμε Ευρώπη" διοργάνωσαν μια σειρά από εκδηλώσεις.
Τρίτη γενιά
Τον Ιανουάριο του 2015 ο ΣΥΡΙΖΑ κέρδισε τις εκλογές και σχημάτισε κυβέρνηση συνασπισμού. Λόγω των ανεπιτυχών διαπραγματεύσεων της νεοεκλεγείσας κυβέρνησης, το ενδεχόμενο εξόδου της Ελλάδας από την ευρωζώνη έγινε και πάλι πρωτοσέλιδο στις εφημερίδες καθώς και πολιτική επιλογή σε περίπτωση που δεν επιλεγόταν συμφωνία. Μαζικές διαδηλώσεις έλαβαν χώρα στην Αθήνα και σε άλλες μεγάλες πόλεις, όπως η Θεσσαλονίκη, η Πάτρα και άλλες. Αυτό εξέπληξε την κυβέρνηση συνασπισμού, δεδομένου ότι ήταν η πρώτη μαζική διαδήλωση κατά των αναποτελεσματικών διαπραγματεύσεων. Όταν η κυβέρνηση ανακοίνωσε τη διεξαγωγή δημοψηφίσματος τον Ιούνιο του 2015, η οργάνωση "Μένουμε Ευρώπη" οργάνωσε εκστρατεία υπέρ του "Ναι".
Κυβερνήσεις και κόμματα
μικρογραφία|425x425px|Λογότυπο του Δημοψηφίσματος Οι αντιδράσεις των Ευρωπαϊκών θεσμών ήταν αρνητικές για τη διεξαγωγή του δημοψηφίσματος και πήραν θέση υπέρ του «Ναι». Μετά την έγκριση της διεξαγωγής από τη Βουλή των Ελλήνων, στις 29 Ιουνίου ο πρόεδρος της Ευρωπαϊκής Επιτροπής, Ζαν-Κλοντ Γιούνκερ, δήλωσε ότι «στο δημοψήφισμα οι Έλληνες πολίτες καλούνται να απαντήσουν αν θα παραμείνουν στο Ευρώ ή θα επιστρέψουν στη δραχμή», μια άποψη που συμμερίστηκαν οι κυβερνήσεις της Ευρώπης, όπως της Γερμανίας, της Ιταλίας και της Γαλλίας. Επίσης, η Ευρωπαϊκή Επιτροπή επεσήμανε το χρονικό σημείο του δημοψηφίσματος, αναρωτώμενη γιατί η ελληνική κυβέρνηση δεν αποφάσισε να διεξαχθεί υπό ομαλότερες συνθήκες πριν τις 30 Ιουνίου, ημερομηνία που έληγε η παράταση του προγράμματος. Επεσήμανε ακόμα ως περίεργο το ότι η κυβέρνηση ζητά τη γνώμη των Ελλήνων πολιτών για την πρόταση της 25ης Ιουνίου, αντί της πιο πρόσφατης της 26ης Ιουνίου, με την ελληνική κυβέρνηση να απαντά πως δεν ενημερώθηκε για την πρόταση, υποστηρίζοντας πως σε γνώση της υπήρχε μόνο η πρόταση που της είχε τεθεί στις 25 Ιουνίου και είχε τεθεί ως τελεσίγραφο από τον Γερούν Ντάισελμπλουμ, πρόεδρο του Eurogroup. Ο Γιούνκερ όμως αρνήθηκε κατηγορηματικά πως υπήρξε κάποιο τελεσίγραφο προς την Ελλάδα και αντέτεινε πως δεν λειτουργούν με αυτόν τον τρόπο οι θεσμοί.
Ο Ισπανός υπουργός εξωτερικών Λουίς ντε Γκίντος υποστήριξε πως το δημοψήφισμα που θα πραγματοποιηθεί στην Ελλάδα είναι "άνευ νοήματος", ενώ ο ισπανός πρωθυπουργός Μαριάνο Ραχόι τάχθηκε εμμέσως υπέρ του «Ναι», καταγγέλλοντας εν παρόδω τις "μονομερείς αποφάσεις και τις πολιτικές των τετελεσμένων" που εφαρμόζονται στην Ελλάδα. Η αμερικανική κυβέρνηση του Μπαράκ Ομπάμα, μέσω του εκπροσώπου του Λευκού Οίκου, πήρε θέση υπέρ του «Ναι», εκφράζοντας παράλληλα την άποψη πως η Ελλάδα πρέπει να παραμείνει εντός της Ευρωζώνης πάση θυσία.
Ο πρόεδρος της Βενεζουέλας, Νικολάς Μαδούρο, τάχθηκε υπέρ του Όχι σε τηλεοπτικό μήνυμά του, ενώ τα αριστερά Ευρωπαϊκά κόμματα όπως το Die Linke στη Γερμανία, το Ποδέμος στην Ισπανία, το Σιν Φέιν στην Ιρλανδία, και το κόμμα Sinistra e Libertà (Αριστερά και Ελευθερία) στην Ιταλία εξέφρασαν επίσης τη στήριξη τους σε μια ψήφο υπέρ του Όχι. Επίσης, υπέρ του Όχι τάχθηκε και η Μαρίν Λε Πεν, πρόεδρος του ακροδεξιού κόμματος στη Γαλλία.
Οικονομολόγοι
Οι οικονομολόγοι Τζέιμς Κ. Γκάλμπρεϊθ (James K. Galbraith), Τομά Πικετί, Τζέφρεϊ Σακς (Jeffrey Sachs), καθώς και οι βραβευμένοι με το βραβείο Νόμπελ Οικονομικών Επιστημών Πωλ Κρούγκμαν και Τζόζεφ Στίγκλιτς εξέφρασαν την υποστήριξη τους υπέρ της ψήφου του Όχι στο δημοψήφισμα, αναφέροντας πως η συνέχιση του προγράμματος ύφεσης είναι η χειρότερη επιλογή που μπορεί να υπάρχει σε σχέση με τα σημερινή κατάσταση της ελληνικής οικονομίας. Ο οικονομολόγος Νουριέλ Ρουμπινί (Nouriel Roubini) υποστήριξε πως μια ψήφος υπέρ του Ναι δε θα τερμάτιζε την περίοδο αστάθειας και πως η ψήφος του Όχι θα μετέθετε το βάρος των εξελίξεων στην πλευρά της Ευρωπαϊκής Ένωσης.
30 Έλληνες οικονομολόγοι, ανάμεσα στους οποίους ο νομπελίστας Χριστόφορος Πισσαρίδης τοποθετήθηκαν υπέρ του «Ναι» στο δημοψήφισμα με επιστολή τους, στην οποία έγραφαν ότι "το «Όχι» θα έφερνε την Ελλάδα έξω από την Ευρωζώνη και πιθανώς έξω και από την Ε.Ε." κάτι που "θα είχε καταστροφικές συνέπειες, τόσο άμεσα όσο και σε βάθος χρόνου".
Κεφαλαιακοί έλεγχοι
Μετά την προκήρυξη του δημοψηφίσματος, το Σάββατο συνεδρίασε το Eurogroup και αποφάσισε να μην παρατείνει το πρόγραμμα στήριξης της Ελλάδας μετά το βράδυ της 30ης Ιουνίου, οπότε και έληγε, ενώ η ελληνική κυβέρνηση είχε αιτηθεί δύο φορές να δοθεί μια σύντομη παράταση, ώστε να γίνει ομαλά η διεξαγωγή του δημοψηφίσματος. Το απόγευμα της Κυριακής 28 Ιουνίου, το διοικητικό συμβούλιο της Ευρωπαϊκής Κεντρικής Τράπεζας, λαμβάνοντας υπόψη την απόφαση για το δημοψήφισμα και τη μη παράταση του προγράμματος, αποφάσισε να μην αυξήσει το ποσό της ρευστότητας που χορηγούσε στις ελληνικές τράπεζες μέσω του ELA, αλλά να το διατηρήσει στο επίπεδο της Παρασκευής. Από τις 11 Φεβρουαρίου, η ΕΚΤ είχε παύσει να αποδέχεται τα ελληνικά χρεόγραφα ως εγγυήσεις για την παροχή ρευστότητας στις ελληνικές τράπεζες, οι οποίες έκτοτε κάλυπταν τις χρηματοδοτικές τους ανάγκες χρησιμοποιώντας τον μηχανισμό επείγουσας παροχής ρευστότητας (ELA).
Ο υπουργός Οικονομικών της Ελλάδας, Γιάνης Βαρουφάκης, ανακοίνωσε ότι η κυβέρνηση δεν προέκρινε την επιβολή κεφαλαιακών ελέγχων, ισχυριζόμενος ότι πρόκειται για «μια αντίφαση στο πλαίσιο μιας νομισματικής ένωσης». Ωστόσο, μετά την απόφαση της ΕΚΤ, συνεδρίασε το ίδιο απόγευμα το Συμβούλιο Συστημικής Ευστάθειας που εισηγήθηκε στο υπουργικό συμβούλιο την επιβολή κεφαλαιακών ελέγχων, για την αποφυγή ενός bank run. Αργά το βράδυ της Κυριακής, το υπουργικό συμβούλιο συνεδρίασε και αποδέχτηκε την εισήγηση. Τα ξημερώματα της Δευτέρας, εκδόθηκε πράξη νομοθετικού περιεχομένου με την οποία η περίοδος από τις 29 Ιουνίου έως τις 6 Ιουλίου κηρύχθηκε τραπεζική αργία και τέθηκε ημερήσιο όριο αναλήψεων 60 ευρώ, από τα μηχανήματα αυτόματης ανάληψης μετρητών.
Επίσης, σύμφωνα με την Πράξη Νομοθετικού Περιεχομένου της 28ης Ιουνίου, το Χρηματιστήριο Αθηνών αποφασίστηκε να παραμείνει κι αυτό κλειστό έως τη Δευτέρα 6 Ιουλίου. Ακόμη, η κυβέρνηση αποφάσισε τη δωρεάν χρήση των αστικών συγκοινωνιών στην Αθήνα μέχρι τις 6 Ιουλίου.
Αντίδραση των διεθνών χρηματαγορών
Στον απόηχο της απόφασης διενέργειας δημοψηφίσματος, στις 29 Ιουνίου παρατηρήθηκε αναταραχή στα ασιατικά και τα ευρωπαϊκά χρηματιστήρια. Τα ασιατικά χρηματιστήρια έκλεισαν με μεγάλες απώλειες, και καταγεγραμμένη πτώση του ευρώ από το άνοιγμα της συνεδρίασης, ενώ τα ευρωπαϊκά κατόρθωσαν στο τέλος της συνεδρίασής τους να περιορίσουν τις αρχικές τους απώλειες με υποχώρηση, ωστόσο, των γερμανικών ομολόγων και παράλληλη άνοδο των ομολόγων της περιφέρειας της ΕΕ.
Πριν την ανακοίνωση του δημοψηφίσματος
Κατά την περίοδο 24 με 26 Ιουνίου διενεργήθηκαν δύο δημοσκοπήσεις με ερωτήματα συναφή με την αποδοχή προτάσεων από τους δανειστές και την περίπτωση δημοψηφίσματος, πριν ανακοινωθεί το δημοψήφισμα στις 26 Ιουνίου.
Στη δημοσκόπηση της Κάπα Research που πραγματοποιήθηκε για το Βήμα το 47,2% των ερωτηθέντων δήλωσε ότι σε περίπτωση δημοψηφίσματος θα υπερψήφιζε τη συμφωνία που πρότειναν οι δανειστές στην ελληνική κυβέρνηση, ενώ το 33% δήλωσε ότι θα την καταψηφίσει.
Στη δημοσκόπηση της Alco για το Πρώτο Θέμα το 57% των ερωτηθέντων δήλωσε ότι πρέπει να υπάρξει συμφωνία της Ελλάδας με τα άλλα κράτη της Ευρωπαϊκής Ένωσης και το 34% ότι πρέπει να επέλθει ρήξη. Στην ίδια δημοσκόπηση το 50% των ερωτηθέντων δήλωσε ότι θεωρεί πως η κυβέρνηση απέτυχε στη διαπραγμάτευση, ενώ στην ερώτηση για την πρόθεση ψήφου ο ΣΥΡΙΖΑ εξακολουθεί να είναι πρώτο κόμμα με 30,6% έναντι 28,9% της Νέας Δημοκρατίας.
Μετά την ανακοίνωση του δημοψηφίσματος
Μια υποτιθέμενη δημοσκόπηση της GPO για τη Γαλλική τράπεζα BNP Paribas, αποσπάσματα της οποίας δημοσιεύτηκαν από διαδικτυακά μέσα ενημέρωσης και η οποία έδινε προβάδισμα στο «ναι», αποδείχθηκε μη αξιόπιστη και προϊόν υποκλοπής, με ανακοίνωση της ίδιας της GPO.
Πανελλαδικά
Σε αντίθεση με τις δημοσκοπήσεις που προέβλεπαν μια μικρή διαφορά και νίκη του Ναι έστω και οριακά, τα αποτελέσματα έφεραν μια μεγάλη επικράτηση της ψήφου του Όχι:
Ανά διοικητική περιφέρεια
Στα αποτελέσματα του δημοψηφίσματος ανά διοικητική περιφέρεια, το "ΟΧΙ" επικράτησε σε όλες τις περιφέρειες :
Ανά εκλογική περιφέρεια
thumb|400x400px|Αποτελέσματα ανά εκλογική περιφέρεια ανάλογα με χρωματική ένδειξη ανάλογα με το ποσοστό. Με κόκκινο χρώμα σημειώνεται η επικράτηση της ψήφου του Όχι Στα αποτελέσματα του δημοψηφίσματος ανά εκλογική περιφέρεια, το "ΟΧΙ" επικράτησε σε όλες τις περιφέρειες:
Ανά εισόδημα κατοίκων στην Αθήνα
Τα αποτελέσματα του δημοψηφίσματος στην Αθήνα παρουσίασαν διαφορές από περιοχή σε περιοχή, ανάλογα με το εισόδημα των κατοίκων. Περιοχές με υψηλά εισοδήματα ψήφισαν "ΝΑΙ", όπως η Εκάλη (84,62%), ο Δήμος Διονύσου (69,78%), η Κηφισιά (64,59%), η Δροσιά (65,42%), η Βούλα (63,88%) και η Βουλιαγμένη (66,27%) και αστικές συνοικίες της Αθήνας όπως το Κολωνάκι (70,2%) και το Παγκράτι (58,7%). Υπήρξαν όμως και περιοχές με υψηλά εισοδήματα όπου το "ΝΑΙ" κέρδισε οριακά όπως η Γλυφάδα (50,59%). το Χαλάνδρι (50,53%) και το Μαρούσι (50,48%). Αντιθέτως, το "ΟΧΙ" έλαβε μεγάλα ποσοστά σε περιοχές με χαμηλά εισοδήματα, όπως ο δήμος Ασπροπύργου (79,20%), η Φυλή (77,22%), το Πέραμα (76,64%), οι Αχαρνές (75,25%), ο δήμος Κερατσινίου - Δραπετσώνας (72,84%), ο δήμος Νίκαιας - Αγίου Ιωάννη Ρέντη (72,61%), η Αγία Βαρβάρα (72,75%), η Ελευσίνα (71,88%), η Λαυρεωτική (71,81%), ο Ταύρος Αττικής (71,67%), το Αιγάλεω (70,68%) και το Περιστέρι (70,31%).
Στην Ελλάδα
Σύντομα μετά την επίσημη πρώτη παρουσίαση της πρόγνωσης του τελικού αποτελέσματος, ο πρόεδρος της Νέας Δημοκρατίας και πρώην πρωθυπουργός, Αντώνης Σαμαράς, ανακοίνωσε την παραίτηση του από πρόεδρος του κόμματος παραχωρώντας την προεδρία στον Ευάγγελο Μεϊμαράκη ως μεταβατικό πρόεδρο. Κατά τις πρώτες πρωινές ώρες της επόμενης ημέρας, ο Γιάνης Βαρουφάκης κατέθεσε την παραίτηση του από υπουργός οικονομικών μετά από συνάντηση με τον πρωθυπουργό, κίνηση η οποία χαρακτηρίστηκε πως απέβλεπε στη διευκόλυνση των διαπραγματεύσεων με τους Ευρωπαίους πιστωτές.
Ο πρωθυπουργός Αλέξης Τσίπρας σε συνάντηση του με τον πρόεδρο της Δημοκρατίας, Προκόπη Παυλόπουλο, ζήτησε τη σύγκληση του συμβουλίου των πολιτικών αρχηγών των κομμάτων την επόμενη ημέρα, για τη συνεννόηση ως προς την εθνική στρατηγική.
Στην Ευρώπη
Η Καγκελάριος της Γερμανίας Άγγελα Μέρκελ δήλωσε ότι το αποτέλεσμα του δημοψηφίσματος ήταν απογοητευτικό καθώς ο ελληνικός λαός δε δέχτηκε να συμπορευτεί με την υπόλοιπη Ευρώπη. Ο Υπουργός Οικονομικών Βόλφγκανγκ Σόιμπλε δήλωσε ότι είναι επιλογή των Ελλήνων να μη θέλουν να συνεχίσουν εντός Ευρωζώνης. Ο Αντικαγκελάριος Σίγκμαρ Γκάμπριελ είπε πως θα προσπαθήσει να βρεθεί λύση έστω και την τελευταία στιγμή. Ο Πρωθυπουργός της Ιταλίας Ματέο Ρέντσι ζήτησε από τη Γερμανία να γίνει πιο διαλλακτική όσον αφορά το ελληνικό χρέος. Ο Πρόεδρος της Γαλλίας Φρανσουά Ολάντ εξέφρασε λύπη για το αποτέλεσμα και κάλεσε την Αθήνα να επιστρέψει στις διαπραγματεύσεις με νέες προτάσεις. Ο Πρωθυπουργός της Γαλλίας Μανουέλ Βαλλς κάλεσε την ΕΚΤ να σταματήσει να πιέζει την ελληνική οικονομία έτσι ώστε να μπορέσει να γίνει ένας ουσιαστικός διάλογος. Ο Υπουργός Οικονομικών Μισέλ Σαπέν δήλωσε ότι ελπίζει η Αθήνα να επιστρέψει πιο συνετή στο τραπέζι των συνομιλιών. Ο Πρωθυπουργός του Ηνωμένου Βασιλείου Ντέιβιντ Κάμερον δήλωσε ότι ίσως να ήταν καλύτερα η Ελλάδα να μείνει εκτός Ευρώ. Ο Πρωθυπουργός της Ισπανίας Μαριάνο Ραχόι δήλωσε ότι δεν πρέπει η Ισπανία να ακολουθήσει την πορεία της Ελλάδας. Ο Πρόεδρος της Κύπρου Νίκος Αναστασιάδης δήλωσε ότι η Ελλάδα και η Κύπρος πρέπει να συνεχίσουν μαζί εντός Ευρώ διότι έτσι είναι πιο δυνατές. Επίσης κάλεσε τη Γερμανία να μην είναι τόσο αδιάλλακτη όσον αφορά το ελληνικό χρέος. Ο Υπουργός Οικονομικών της Κύπρου Χάρης Γεωργιάδης ζήτησε από την Ελλάδα να συνεχίσει εντός Ευρώ γιατί έτσι θα μπορέσει να συνεχίσει να αποτελεί πυλώνα ασφαλείας και σταθερότητας στη νοτιοανατολική Μεσόγειο.
Διεθνείς
Οι πρόεδροι της Αργεντινής, Κούβας, Βενεζουέλας, και Βολιβίας συνεχάρησαν την ελληνική κυβέρνηση για το αποτέλεσμα του Όχι στο δημοψήφισμα, ενώ υπήρξε και επιστολή του Φιντέλ Κάστρο προς τον Αλέξη Τσίπρα. Ο Πρόεδρος της Ρωσίας Βλαντίμιρ Πούτιν συνεχάρη τον ελληνικό λαό για τη στάση υπευθυνότητας που κράτησε. Ο Υπουργός Εξωτερικών Σεργκέι Λαβρόφ δήλωσε ότι η Ρωσία δεν επιθυμεί μια διαιρεμένη Ευρώπη αλλά διευκρίνισε ότι η Γερμανία το είχε παρακάνει με την ηγεμονική στάση που κρατάει στην ΕΕ. Ο Πρωθυπουργός της Κίνας Λι Κετσιάνγκ συνεχάρη τηλεφωνικώς τον Αλέξη Τσίπρα και κάλεσε την Ελλάδα να εκμεταλλευθεί την περίσταση και να δεχτεί τη χείρα βοηθείας που της τείνει η Κίνα. Ο Υπουργός Οικονομικών Λου Τζίπινγκ δήλωσε ότι η Ελλάδα κράτησε πολύ υπεύθυνη στάση στις πιο δύσκολες ώρες.
Μετέπειτα γεγονότα
Λίγες μέρες αργότερα, η τότε κυβέρνηση της Ελλάδας και οι δανειστές συμφώνησαν για ένα τρίτο πακέτο βοήθειας. Οι αντιδράσεις τόσο εντός ελληνικού κοινοβουλίου όσο και στον ελληνικό λαό ήταν κατά πλειοψηφία αρνητικές. Ο κύριος λόγος ήταν ότι το μνημόνιο συνεργασίας που τελικώς υπογράφτηκε ήταν σχεδόν παρόμοιο με αυτό που είχε απορριφθεί στο δημοψήφισμα, λίγες ημέρες νωρίτερα. Χαρακτηριστικές ήταν οι κοινωνικές αντιδράσεις τις ημέρες ψήφισης των λεγόμενων "προαπαιτουμένων" με αποκορύφωμα τη διαδικασία ψήφισης στη Βουλή του μνημονίου, στις 13 Αυγούστου του 2015. Παρόλα αυτά, το τρίτο πακέτο στήριξης εγκρίθηκε από 222 βουλευτές, με πάνω από 40 τελικά κυβερνητικούς βουλευτές να το καταψηφίζουν ή να δηλώνουν παρών.
Στις 20 Αυγούστου 2015, ο Πρωθυπουργός ανακοίνωσε με διάγγελμά του, την πρόθεση παραίτησης αυτού και της κυβέρνησής του, η οποία έγινε δεκτή από τον Πρόεδρο της Δημοκρατίας. Στις 21 Αυγούστου 2015, 25 βουλευτές του ΣΥΡΙΖΑ ανεξαρτητοποιήθηκαν και σχημάτισαν το αντιμνημονιακό κόμμα Λαϊκή Ενότητα. Μετά την παραίτηση της κυβέρνησης και σύμφωνα με το Σύνταγμα δόθηκαν διερευνητικές εντολές για το σχηματισμό της κυβέρνησης και εφόσον δεν κατέληξαν, σχηματίστηκε η υπηρεσιακή κυβέρνηση της Βασιλικής Θάνου, ώστε να οδηγηθεί η χώρα στις ελληνικές βουλευτικές εκλογές του Σεπτεμβρίου.
Εξωτερικοί σύνδεσμοι
Κατηγορία:Δημοψηφίσματα στην Ελλάδα Κατηγορία:Δημοψηφίσματα σχετικά με την Ευρωπαϊκή Ένωση Ελλ Κατηγορία:Πολιτική της Ελλάδας
Μεγάλη Δούκισσα Ναταλία Πέτροβνα της Ρωσίας
Η Μεγάλη Δούκισσα Ναταλία Πέτροβνα της Ρωσίας (Великая Княгиня Наталья Петровна Романова/Velikaya Knyaginya Natalya Petrovna Romanova, 31 Αυγούστου 1718 - 15 Μαρτίου 1725) ήταν κόρη του Τσάρου της Ρωσίας Πέτρου Α΄.
Βιογραφία
Η Ναταλία γεννήθηκε στις 31 Αυγούστου 1718 στην Αγία Πετρούπολη, και ήταν το δέκατο παιδί και η νεότερη κόρη του Πέτρου Α΄ της Ρωσίας και της δεύτερης συζύγου του Μάρθας Σκαβρόνσκαγια μετέπειτα Αικατερίνη Α΄ της Ρωσίας.
Όταν ο Πέτρος έμαθε για τη γέννηση της κόρης του, έκανε μια γιορτή και έστειλε το στόλο του στην Αγία Πετρούπολη.
"Σήμερα, στις 20 Αυγούστου στην δοξασμένη Τριάδα ο Παντοδύναμος Θεός έδωσε στην Αυτοκρατορική Αυτού Μεγαλειότητα την πιο λαμπρή νεογέννητη κόρη, και το όνομα της... Ναταλία - Λοιπόν σήμερα 26 Αυγούστου στη μνήμη του ιερού μάρτυρα Αντριάν και της Ναταλία." - Περιγραφή από το αρχείο της Μονής Αλεξάνδρου Νιέφσκι στη βασιλεία του αυτοκράτορα Πέτρου του Μεγάλου
Η Ναταλία έζησε περισσότερο από τα άλλα παιδιά του Πέτρου (εκτός από τους Αλεξέι, Άννα και Ελισάβετ).
Μόνο η Άννα, η Ελισάβετ και η Ναταλία έζησαν στη διακήρυξη της Ρωσικής Αυτοκρατορίας το 1721 και έλαβαν τον τίτλο της "Τσαρίνας". Όταν η Ναταλία πέθανε στις 15 Μαρτίου 1725 στην Αγία Πετρούπολη από ιλαρά, μετά από ένα μήνα μετά τον πατέρα της, ο Πέτρος δεν θαφτεί ακόμη και το φέρετρο της νεαρής πριγκίπισσας τοποθετήθηκε στο ίδιο δωμάτιο. Είναι θαμμένη στον καθεδρικό ναό Πέτρου και Παύλου στην Αγία Πετρούπολη.
Παραπομπές
Κατηγορία:Οίκος Ρομάνοφ Κατηγορία:Ρώσοι ευγενείς Κατηγορία:Μεγάλες Δούκισσες της Ρωσίας
Κραυγές στη σιωπή
Οι Κραυγές στη σιωπή (Πρωτότυπος τίτλος: The Killing Fields) είναι βρετανική βιογραφική δραματική ταινία του 1984 σε σκηνοθεσία Ρόλαντ Τζοφέ και σενάριο του Μπρους Ρόμπινσον βασισμένο στο βιβλίο "The Death and Life of Dith Pran" του δημοσιογράφου Σίντνεϊ Σάνμπεργκ, που αφηγείται τα γεγονότα του εμφυλίου πολέμου στην Καμπότζη. Πρωταγωνιστούν οι Σαμ Γουότερστον, Χάινγκ Σ. Νγκορ, Τζον Μάλκοβιτς και ο Τζούλιαν Σαντς.
Ιωάννης Δεμερτζής
Ο Ιωάννης Δεμερτζής ήταν Έλληνας Μακεδονομάχος, οπλαρχηγός από τις Σέρρες.
Κραυγές στη σιωπή
Η ταινία ήταν μια επιτυχία στο box office και επαινέθηκε από τους κριτικούς. Στα 57α βραβεία Όσκαρ οι «Κραυγές στη σιωπή» κέρδισαν τρία βραβεία: Β΄ Ανδρικού Ρόλου για τον Χάινγκ Σ. Νγκορ, ο οποίος δεν είχε προηγούμενη εμπειρία υποκριτικής, καθώς και την Καλύτερη Φωτογραφία και το Καλύτερο Μοντάζ, ενώ υπήρξε υποψήφια για τέσσερα ακόμη βραβεία (Α΄ Ανδρικού ρόλου, Σκηνοθεσίας, Διασκευασμένου σεναρίου και Καλύτερης ταινίας). Στα 38α Βραβεία της Βρετανικής Ακαδημίας Κινηματογράφου, η ταινία κέρδισε οκτώ BAFTA, μεταξύ των οποίων Καλύτερης Ταινίας και Καλύτερου Ηθοποιού σε Πρωταγωνιστικό Ρόλο για τον Νγκορ.
Ιωάννης Δεμερτζής
Βιογραφικά στοιχεία
Ο Ιωάννης Δεμερτζής γεννήθηκε στα τέλη του 19ου αιώνα στις Σέρρες. Συγκρότησε ένοπλη ομάδα προκειμένου να αντιμετωπίσει τους Βούλγαρους κομιτατζήδες αλλά και τις Οθωμανικές αρχές καθόλη την ταραγμένη περίδο του Μακεδονικού Αγώνα. Ως επικεφαλής του σώματος έδρασε στις περιοχές Σερρών, Δαρνακοχωρίων και Κάτω Τζουμαγιάς (Ηρακλείας). Συνεργάστηκε πολλές φορές, σε κοινές επιχειρήσεις με την οπλαρχηγό Σοφία Χατζηπανταζή.
Κραυγές στη σιωπή
Το 1999 το Βρετανικό Ινστιτούτο Κινηματογράφου ψήφισε τις "κραυγές στη σιωπή" ως την 100η καλύτερη βρετανική ταινία του 20ου αιώνα. Το 2016 το βρετανικό κινηματογραφικό περιοδικό Empire την κατέταξε στην 86η θέση στη λίστα με τις 100 καλύτερες βρετανικές ταινίες.
Ιωάννης Δεμερτζής
Παραπομπές
Κατηγορία:Μακεδονομάχοι Κατηγορία:Ιστορία των Σερρών
Κραυγές στη σιωπή
Πλοκή
Στην πρωτεύουσα της Καμπότζης, την Πνομ Πενχ, τον Μάιο του 1973, ο εθνικός στρατός της Καμπότζης διεξάγει έναν εμφύλιο πόλεμο με την κομμουνιστική ομάδα των Ερυθρών Χμερ, αποτέλεσμα του πολέμου του Βιετνάμ που ξεπέρασε τα σύνορα της Καμπότζης κατά τη διάρκεια της προεδρίας του Ρίτσαρντ Νίξον. Ο Ντιθ Πραν, δημοσιογράφος και διερμηνέας της Καμπότζης των New York Times, περιμένει την άφιξη του ρεπόρτερ Σίντνεϊ Σάνμπεργκ στο αεροδρόμιο της πόλης, αλλά φεύγει ξαφνικά. Ο Σάνμπεργκ παίρνει ένα ταξί για το ξενοδοχείο του όπου συναντά τον φωτογράφο Αλ Ρόκοφ. Ο Πραν συναντά τον Σάνμπεργκ αργότερα και του λέει ότι συνέβη ένα περιστατικό στην πόλη Νικ Λιονγκ. Σύμφωνα με τους ισχυρισμούς του, ένα αμερικανικό B-52 βομβάρδισε την πόλη. Ο Σάνμπεργκ και ο Πραν πηγαίνουν στο Νικ Λιονγκ όπου διαπιστώνουν ότι η πόλη έχει βομβαρδιστεί. Ο Σάνμπεργκ και ο Πραν συλλαμβάνονται όταν προσπαθούν να φωτογραφίσουν την εκτέλεση δύο πρακτόρων των Ερυθρών Χμερ. Τελικά αφήνονται ελεύθεροι.
Αρκετούς μήνες μετά την επιστροφή του στη Νέα Υόρκη, ο Σάνμπεργκ βρίσκεται στη μέση μιας προσωπικής εκστρατείας για τον εντοπισμό του Πραν. Γράφει γράμματα σε πολλές φιλανθρωπικές οργανώσεις και βρίσκεται σε στενή επαφή με την οικογένεια του Πραν στο Σαν Φρανσίσκο. Στην Καμπότζη, ο Πραν έχει γίνει καταναγκαστικός εργάτης υπό την πολιτική «Έτος Μηδέν» των Ερυθρών Χμερ, μια επιστροφή στους αγροτικούς τρόπους του παρελθόντος. Τελικά, προσπαθεί να δραπετεύσει, αλλά ξανασυλλαμβάνεται. Πριν τον βρουν μέλη των Ερυθρών Χμερ, σκοντάφτει σε ένα από τα διαβόητα χωράφια του καθεστώτος του Πολ Ποτ, όπου δολοφονήθηκαν έως και 2 εκατομμύρια πολίτες της Καμπότζης.
Το 1976, στον Σάνμπεργκ απονέμεται το βραβείο Πούλιτζερ για την κάλυψη της σύγκρουσης της Καμπότζης. Κατά τη διάρκεια της τελετής, λέει στο κοινό ότι η αμερικανική πολιτική απέναντι στην Καμπότζη δεν ήταν προσεκτική προς τους ίδιους τους Καμποτζιανούς και ότι η μισή αναγνώριση για το βραβείο ανήκει στον Πραν. Ο Σάνμπεργκ εκεί έρχεται αντιμέτωπος με τον Ρόκοφ, ο οποίος τον κατηγορεί ότι δεν έκανε αρκετά για να εντοπίσει τον Πραν και ότι τον χρησιμοποίησε για να κερδίσει το βραβείο. Αν και ο Σάνμπεργκ αρχικά υπερασπίζεται τις προσπάθειές του, τελικά παραδέχεται ότι ο Πραν έμεινε εξαιτίας αυτού που ήθελε ο Σάνμπεργκ. Ο Πραν συνεχίζει να περιπλανιέται μόνος του στη ζούγκλα μέχρι που τελικά βρίσκει έναν καταυλισμό προσφύγων του Ερυθρού Σταυρού κοντά στα σύνορα της Ταϊλάνδης. Στις Ηνωμένες Πολιτείες, ο Σάνμπεργκ λαμβάνει νέα ότι ο Πραν είναι ζωντανός και ασφαλής και ταξιδεύει στον καταυλισμό του Ερυθρού Σταυρού και επανενώνεται με τον Πραν. Ζητά από τον Πραν να τον συγχωρήσει. Ο Πραν απαντά, χαμογελώντας, «δεν υπάρχει τίποτα να συγχωρήσω, Σίντνεϊ», καθώς οι δυο τους αγκαλιάζονται.
Παραγωγή
Σε μια συνέντευξη στην εφημερίδα The Guardian τον Νοέμβριο του 2014, ο Τζοφέ ανέφερε:
Στην ίδια συνέντευξη ο ηθοποιός Τζούλιαν Σαντς είπε:
Κριτικές
Ο ιστότοπος ανασκόπησης κριτικών Rotten Tomatoes, δίνει βαθμολογία (Δεκέμβριος 2021) θετικής έγκρισης 93% βασισμένες σε 40 κριτικές με μέσο όρο 7.80/10. Η κριτική συναίνεση του ιστότοπου αναφέρει: «Έχοντας έντεχνα σύνθεση, δυναμική δράση και τροφοδοτημένο από ένα ισχυρό μείγμα θυμού και ενσυναίσθησης, οι "κραυγές στη σιωπή" είναι ένας καθοριστικός θρίαμβος για την καριέρα του σκηνοθέτη Ρόλαντ Τζοφέ και ένα αριστούργημα του κινηματογράφου».
Ο κριτικός Ρότζερ Ίμπερτ έγραψε στους Chicago Sun-Times: «Η ταινία είναι ένα αριστουργηματικό επίτευγμα σε όλα τα τεχνικά επίπεδα—κάνει πολύ καλή δουλειά για να μας πείθει με τις ασιατικές τοποθεσίες της—αλλά οι καλύτερες στιγμές είναι οι ανθρώπινες: οι συζητήσεις, οι ανταλλαγές εμπιστοσύνης, η αναμονή, ο ξαφνικός φόβος, οι γρήγορες εκρήξεις βίας και η απόγνωση». Ο Τζον Σίμον του National Review έγραψε: «Παρά όλα τα ελαττώματα της οι "κραυγές στη σιωπή" είναι μια σημαντική, όντως απαραίτητη, ταινία».
Αντίθετα, η ταινία έχει επικριθεί από κάποιους που έζησαν τα πραγματικά γεγονότα. Ο πραγματικός Αλ Ρόκοφ εξέφρασε τη δυσαρέσκειά του για τις απεικονίσεις του ίδιου και του Σάνμπεργκ, ενώ ο Ντένις Κάμερον προσπάθησε να αφαιρέσει τη συμβουλευτική του ιδιότητα βλέποντας την ολοκληρωμένη ταινία.
Εξωτερικοί σύνδεσμοι
Κατηγορία:Ταινίες του 1984 Κατηγορία:Βρετανικές ταινίες Κατηγορία:Βρετανικές βιογραφικές ταινίες Κατηγορία:Βρετανικές πολεμικές δραματικές ταινίες Κατηγορία:Αγγλόφωνες ταινίες Κατηγορία:Ταινίες γυρισμένες στην Ταϊλάνδη Κατηγορία:Ταινίες παραγωγής Warner Bros. Κατηγορία:Ταινίες με ηθοποιό που κέρδισε Χρυσή Σφαίρα Β΄ Ανδρικού Ρόλου‎ Κατηγορία:Ταινίες με ηθοποιό που κέρδισε BAFTA Α' Ανδρικού Ρόλου
C2H4F2
Κατηγορία:Αποσαφηνίσεις χημικών τύπων
3373 Κοκτεμπελία
Η Κοκτεμπελία (Turgenev) είναι μικρός αστεροειδής, που περιφέρεται στην εσωτερική περιοχή (την προς τον Ήλιο) της Κύριας Ζώνης Αστεροειδών και έχει απόλυτο μέγεθος, όπως αυτό ορίζεται για το Ηλιακό Σύστημα, 13,6. Ανακαλύφθηκε το 1978 από τον Ρώσο και Σοβιετικό αστρονόμο Νικολάι Τσερνίχ, που παρατηρούσε από το Ναούτσνι της Κριμαίας, και πήρε το όνομά της από την κωμόπολη και γνωστό παραλιακό θέρετρο Κοκτεμπέλ της Κριμαίας.
Φυσικά χαρακτηριστικά
Η μέση διάμετρος της Κοκτεμπελίας εκτιμάται σε μόλις 4,4 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,321 ± 0,057. Δεν είναι γνωστό με βεβαιότητα αν και με ποια περίοδο περιστρέφεται η Κοκτεμπελία γύρω από τον εαυτό της.
Εξωτερικοί σύνδεσμοι-πηγές
Κοκτεμπελια
Ζεκιγιέ Σουλτάνα
Η Ζεκιγιέ γεννήθηκε στις 12 Ιανουαρίου 1870 στην Κωνσταντινούπολη, και ήταν κόρη του σουλτάνου Αμπντούλ Χαμίτ Β΄ και της δεύτερης συζύγου του Μπεντριφελέκ Καντινεφέντι. Η Ζεκιγιέ έχει πάρει μαθήματα πιάνου στη Λομβαρδία της Ιταλίας. Στις 20 Απριλίου 1889 παντρεύτηκε τον γιο του Γαζή Οσμάν Πασά, τον Αλί Νουρεντίν Πασά μαζί απέκτησαν το μοναδικό τους παιδί μια κόρη, τη Φατμά Αλιγιέ Χανίμσουλταν.
Το 1924 η Ζεκιγιέ μαζί με τον σύζυγό της και με άλλα μέλη της Οθωμανικής δυναστείας πήγαν στη Γαλλία. Η Ζεκιγιέ πέθανε στις 13 Ιουνίου 1950 σε ηλικία 79 ετών, στο Που της Γαλλίας.
Πηγές
Κατηγορία:Πριγκίπισσες της Οθωμανικής Αυτοκρατορίας
Μουσείο της Γιουγκοσλαβίας
Το Μουσείο της Γιουγκοσλαβίας (Σερβικά: Музеј Југославије ,Muzej Jugoslavije) είναι ένα δημόσιο μουσείο ιστορίας στο Βελιγράδι, την πρωτεύουσα της Σερβίας. Χρονολογεί την περίοδο του Βασιλείου της Γιουγκοσλαβίας και της Σοσιαλιστικής Γιουγκοσλαβίας, καθώς και τη ζωή του Γιόσιπ Μπροζ Τίτο. Ο τάφος του Τίτο βρίσκεται σε ένα από τα κτίρια του Μουσείου (το Σπίτι των Λουλουδιών ).
Με 120.000 επισκέπτες ετησίως, είναι το μουσείο με τις περισσότερες επισκέψεις στη Σερβία.
Κέντρο μνήμης "Γιόσιπ Μπροζ Τίτο"
Και τα τρία κτίρια που απαρτίζουν το Μουσείο της Γιουγκοσλαβίας ήταν προηγουμένως μέρος του Κέντρου Μνήμης "Γιόσιπ Μπροζ Τίτο".
Το Μουσείο της 25ης Μαΐου άνοιξε στις 25 Μαΐου 1962. Χτίστηκε από την Πόλη του Βελιγραδίου ως δώρο στον Γιόσιπ Μπροζ Τίτο, Πρόεδρο της Γιουγκοσλαβίας, για τα 70α γενέθλιά του. Αυτό το μουσείο χρησιμοποιήθηκε για να εμφανίζει δώρα που ο Τίτο έλαβε μέχρι το 1962. Στις 16 Νοεμβρίου 1982, ιδρύθηκε το Κέντρο Μνημείων "Josip Broz Tito" και το Μουσείο της 25ης Μαΐου έγινε μέρος του Κέντρου. Το κέντρο μνήμης περιελάβανε πολλά κτίρια και ιδρύματα που βρίσκονται κυρίως στο Βελιγράδι, αλλά και σε άλλα μέρη της Γιουγκοσλαβίας (το σπίτι γέννησης του Τίτο στο Kumrovec ήταν μέρος του Κέντρου). Το σπίτι των λουλουδιών όπου θάφτηκε ο Τίτο ήταν επίσης μέρος του Κέντρου Μνημείων. Τα περισσότερα κτίρια που αποτελούσαν το Κέντρο Μνημείων βρίσκονταν στο ίδιο πάρκο στην περιοχή Ντέντινιε του Βελιγραδίου. Η συλλογή μνήμης παρουσίασε τα μετάλλια και τις διακοσμήσεις του Τίτο και τα προσωπικά του αντικείμενα.
Το κτίριο του Παλαιού Μουσείου ονομάστηκε έτσι μετά το άνοιγμα του Μουσείου της 25ης Μαΐου (νέο μουσείο). Εμφανίζει ένα μουσείο που χρονολογεί τον πολιτισμό και την εθνογραφία της Γιουγκοσλαβίας.